text: Statsministeren på sønderjysk visit i dag
  26 januar 2011 kl. 07.33
  Statsminister Lars Løkke Rasmussen er i dag på rundtur i Sønderjylland og gæster Sønderborg og Aabenraa.
  Kl. 13 møder statsministeren gymnasie-elever på Aabenraa Statsskole.
  Formiddagen har Lars Løkke Rasmussen og hustruen, Solrun, brugt til et mere privat besøg på Hærens Sergentskole i Sønderborg for at ønske deres søn Bergur til lykke.
  Sønnen er i gang med en uddannelse som reserveofficer, og har netop fået overrakt sit eksamensbevis for veloverstået første del i Sønderborg.
  Et besøg på solcellefabrikken Sun-Sil, Toftlund, der var planlagt til i eftermiddag, er blevet aflyst i sidste øjeblik.
  